CELEX: 52021PC0074
Language: el
Date: 2021-02-22
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Διεθνούς Οργανισμού Πολιτικής Αεροπορίας όσον αφορά την κοινοποίηση διαφορών ως προς το παράρτημα 6 μέρος ΙΙ της σύμβασης για τη Διεθνή Πολιτική Αεροπορία

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 22.2.2021
            COM(2021) 74 final
            2021/0040(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ 
            για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Διεθνούς Οργανισμού Πολιτικής Αεροπορίας όσον αφορά την κοινοποίηση διαφορών ως προς το παράρτημα 6 μέρος ΙΙ της σύμβασης για τη Διεθνή Πολιτική Αεροπορία
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά τη θέση που πρέπει να ληφθεί εξ ονόματος της Ένωσης στο πλαίσιο του Διεθνούς Οργανισμού Πολιτικής Αεροπορίας (ΔΟΠΑ) σχετικά με τις διαφορές που πρέπει να κοινοποιηθούν στον ΔΟΠΑ όσον αφορά την τροποποίηση 37 του παραρτήματος 6 – Λειτουργία αεροσκαφών, μέρος II – Διεθνής Γενική Αεροπορία – Αεροπλάνα στον τομέα των όρων «εξουσιοδοτήσεις», «αποδοχή» και «εγκρίσεις» της σύμβασης για τη Διεθνή Πολιτική Αεροπορία που εγκρίθηκε από το Συμβούλιο του ΔΟΠΑ κατά την 219η σύνοδό του και δημοσιεύτηκε με την επιστολή ΑΝ 11/6.3.21-20/31 του ΔΟΠΑ προς τα κράτη.
            
            
               2.Πλαίσιο της πρότασης
            
            
               2.1.Η σύμβαση για τη Διεθνή Πολιτική Αεροπορία
            
            
               Σκοπός της Σύμβασης για τη Διεθνή Πολιτική Αεροπορία (στο εξής: σύμβαση του Σικάγου) είναι η ρύθμιση των διεθνών αεροπορικών μεταφορών. Η σύμβαση του Σικάγου άρχισε να ισχύει στις 4 Απριλίου 1947 και με αυτή ιδρύθηκε ο Διεθνής Οργανισμός Πολιτικής Αεροπορίας. 
            
            
               Όλα τα κράτη μέλη της ΕΕ είναι συμβαλλόμενα μέρη της σύμβασης του Σικάγου. 
            
            
               2.2.Ο Διεθνής Οργανισμός Πολιτικής Αεροπορίας
            
            
               Ο Διεθνής Οργανισμός Πολιτικής Αεροπορίας (ΔΟΠΑ) είναι ειδικευμένος οργανισμός των Ηνωμένων Εθνών. Σκοπός και στόχοι του Οργανισμού είναι η ανάπτυξη των αρχών και των τεχνικών της διεθνούς αεροναυτιλίας και η προώθηση του σχεδιασμού και της ανάπτυξης των διεθνών αεροπορικών μεταφορών.
            
            
               Το Συμβούλιο του ΔΟΠΑ είναι μόνιμο όργανο του ΔΟΠΑ, με μέλη 36 συμβαλλόμενα κράτη που εκλέγονται από τη συνέλευση του ΔΟΠΑ για περίοδο τριών ετών. Για την περίοδο 2019-2022, επτά κράτη μέλη της ΕΕ εκπροσωπούνται στο Συμβούλιο του ΔΟΠΑ. 
            
            
               Τα υποχρεωτικά καθήκοντα του Συμβουλίου του ΔΟΠΑ, που απαριθμούνται στο άρθρο 54 της σύμβασης του Σικάγου, περιλαμβάνουν την έγκριση διεθνών προτύπων και συνιστώμενων πρακτικών (στο εξής: SARP), που έχουν οριστεί ως παραρτήματα της σύμβασης του Σικάγου. 
            
            
               Μετά την έγκριση των εν λόγω μέτρων, τα κράτη του ΔΟΠΑ οφείλουν να κοινοποιούν τυχόν αντιρρήσεις ή διαφορές ή να δηλώνουν τη συμμόρφωσή τους με τα μέτρα, πριν από την έναρξη ισχύος τους και πριν αυτά καταστούν νομικά δεσμευτικά. 
            
            
               Δυνάμει του άρθρου 38 της σύμβασης του Σικάγου, κάθε κράτος το οποίο κρίνει ανέφικτο να συμμορφωθεί, από κάθε άποψη, με οποιοδήποτε ανωτέρω διεθνές πρότυπο ή οποιαδήποτε ανωτέρω διεθνή διαδικασία, ή να εναρμονίσει πλήρως τους οικείους κανονισμούς ή τις οικείες πρακτικές σε σχέση με οποιοδήποτε ανωτέρω διεθνές πρότυπο ή ανωτέρω διεθνή διαδικασία, ή κρίνει απαραίτητο να θεσπίσει κανονισμούς ή πρακτικές που διαφέρουν, από οποιαδήποτε άποψη, από τους κανονισμούς ή τις πρακτικές που έχουν θεσπιστεί με διεθνές πρότυπο, κοινοποιεί αμελλητί στον Διεθνή Οργανισμό Πολιτικής Αεροπορίας τις διαφορές μεταξύ της οικείας πρακτικής και της πρακτικής που έχει θεσπιστεί με το διεθνές πρότυπο. 
            
            
               2.3.Οι πράξεις που εγκρίθηκαν κατά τη 219η σύνοδο του Συμβουλίου του Διεθνούς Οργανισμού Πολιτικής Αεροπορίας και η σχέση τους με τους ισχύοντες κανόνες της Ένωσης
            
            
               Το Συμβούλιο ΔΟΠΑ, κατά την 219η σύνοδό του, ενέκρινε σειρά τροποποιήσεων σε πολυάριθμα παραρτήματα της σύμβασης του Σικάγου, μεταξύ των οποίων περιλαμβάνεται η τροποποίηση 37 του παραρτήματος 6 μέρος ΙΙ. Με την επιστολή AN 11/6.3.21-20/31 του ΔΟΠΑ προς τα κράτη, με την οποία ενημερώνονται τα συμβαλλόμενα κράτη του ΔΟΠΑ σχετικά με την έγκριση της τροποποίησης, ζητείται από τα κράτη, ειδικότερα σύμφωνα με τις υποχρεώσεις τους όπως ορίζονται στο άρθρο 38 της σύμβασης του Σικάγου, να κοινοποιούν στον ΔΟΠΑ τυχόν διαφορές που ενδέχεται να προκύψουν. 
            
            
               Η πρόταση απόφασης του Συμβουλίου
                  1
                αφορούσε εν μέρει τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του ΔΟΠΑ σε σχέση με την κοινοποίηση των διαφορών που αφορούν, μεταξύ άλλων, το παράρτημα 6 μέρος ΙΙ της σύμβασης του Σικάγου, οι οποίες απορρέουν από την τροποποίηση 37. Ως αποτέλεσμα περαιτέρω εξέτασης των πιθανών διαφορών που αφορούν τα SARP σε σύγκριση με το κεκτημένο της ΕΕ που έχει αναλάβει ο Οργανισμός της Ευρωπαϊκής Ένωσης για την Ασφάλεια της Αεροπορίας, προέκυψε ανάγκη κοινοποίησης περαιτέρω διαφοράς που προέκυψε από την τροποποίηση 37 στον τομέα της εναρμόνισης των όρων «εξουσιοδοτήσεις», «αποδοχή» και «εγκρίσεις» (AAA). 
            
            
               2.3.1Τροποποίηση 37 του παραρτήματος 6 – Λειτουργία αεροσκαφών, μέρος IΙ – Διεθνής γενική αεροπορία – Αεροπλάνα 
            
            
               2.3.1.1.
                     Εναρμόνιση των όρων «εξουσιοδοτήσεις», «αποδοχή» και «εγκρίσεις» (AAA)
            
            
               Οι όροι «εξουσιοδοτήσεις», «αποδοχή» και «εγκρίσεις» δεν χρησιμοποιούνται με συνέπεια σε όλες τις διατάξεις του παραρτήματος 6. Συχνά, το επίπεδο της απαιτούμενης εξουσιοδότησης δεν συνάγεται με σαφήνεια από το ισχύον κείμενο του παραρτήματος. 
            
         
         
            
               Η τυποποιημένη γλώσσα έχει επιβληθεί για όλες τις διατάξεις που απαιτούν ειδική έγκριση, προκειμένου να επιτευχθεί συνέπεια και σαφήνεια. Οι οδηγίες που περιλαμβάνονται στα συνημμένα σε κάθε μέρος του παραρτήματος 6 έχουν τροποποιηθεί για να διευκρινιστεί ποια στοιχεία υπόκεινται σε ειδική έγκριση, σε αντίθεση με τα λοιπά επίπεδα εξουσιοδότησης. Ο ορισμός της «ειδικής έγκρισης» και η αλλαγή του ορισμού των «προδιαγραφών πτητικών λειτουργιών» με παραπομπή στον εν λόγω νέο ορισμό περιλαμβάνονται επίσης στην παρούσα τροποποίηση.
            
            
               Ο κανονισμός (ΕΕ) αριθ. 965/2012
                  2
                δεν περιέχει τους ορισμούς των όρων «προδιαγραφές πτητικών λειτουργιών» και «ειδικές εγκρίσεις». Ωστόσο, οι όροι χρησιμοποιούνται με την ίδια έννοια. 
            
            
               Η τροποποίηση 37 εισήγαγε την απαίτηση ειδικής έγκρισης για ηλεκτρονικές τσάντες πτήσης (EFB) όταν χρησιμοποιούνται σε πτητικές λειτουργίες γενικής αεροπορίας. Η εν λόγω απαίτηση αποτελεί διαφορά σε σχέση με τη νομοθεσία της ΕΕ, καθώς ο κανονισμός (ΕΕ) αριθ. 965/2012 δεν απαιτεί από τους μη εμπορικούς φορείς εκμετάλλευσης με σύνθετα μηχανοκίνητα αεροσκάφη (NCC) και από τους μη εμπορικούς φορείς εκμετάλλευσης με μη σύνθετα μηχανοκίνητα αεροσκάφη (NCO) να λαμβάνουν ειδική έγκριση όταν χρησιμοποιούν εφαρμογές EFB τύπου B. Οι αντίστοιχες αλλαγές των SARP 2.4.17 θα αξιολογηθούν στο πλαίσιο της διαδικασίας θέσπισης κανόνων RMT.0392, Τακτική επικαιροποίηση των κανόνων για τις πτητικές λειτουργίες του EASA. 
            
            
               Οι λοιπές αλλαγές που εισήχθησαν δεν μεταβάλλουν το επίπεδο εφαρμογής των εν λόγω προτύπων, δεδομένου ότι καλύπτονται ήδη από τους κανόνες της ΕΕ. 
            
            
               Τα κράτη μέλη καταθέτουν δήλωση διαφοροποίησης από το SARP 2.4.17 σχετικά με την ειδική έγκριση για την EFB. 
            
            
               3.Θέση που πρέπει να ληφθεί εξ ονόματος της Ένωσης
            
            
               3.1.Διαφορές προς κοινοποίηση
            
            
               Η 219η σύνοδος του Συμβουλίου του ΔΟΠΑ που έλαβε χώρα από τις 2 έως τις 20 Μαρτίου 2020, ενέκρινε σειρά τροποποιήσεων σε διάφορα παραρτήματα της σύμβασης του Σικάγου, στους τομείς της ασφάλειας, του περιβάλλοντος και της αεροναυτιλίας. Μεταξύ των τροποποιήσεων που εγκρίθηκαν ήταν η τροποποίηση 37 του παραρτήματος 6 μέρος ΙΙ. 
            
            
               Η τροποποίηση 37 του παραρτήματος 6 μέρος II εμπίπτει σε τομείς που καλύπτονται από το ενωσιακό δίκαιο και, ως εκ τούτου, εμπίπτουν στην αποκλειστική εξωτερική αρμοδιότητα της Ένωσης. Το παράρτημα της πρότασης απόφασης του Συμβουλίου καταδεικνύει λεπτομερώς τη διαφορά που πρέπει να κοινοποιηθεί στον ΔΟΠΑ. 
            
            
               Σε αυτό το πλαίσιο, έχοντας υπόψη τη σχετική ενωσιακή νομοθεσία, η θέση που πρέπει να ληφθεί εξ ονόματος της Ένωσης είναι οι διαφορές να κοινοποιούνται σύμφωνα με το άρθρο 38 της σύμβασης του Σικάγου, όπως ορίζεται στην παρούσα πρόταση απόφασης του Συμβουλίου. 
            
            
               4.Νομική βάση
            
            
               4.1.Διαδικαστική νομική βάση
            
            
               4.1.1Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Το άρθρο 218 παράγραφος 9 της ΣΛΕΕ εφαρμόζεται ανεξάρτητα από το αν η Ένωση είναι μέλος του σχετικού οργάνου ή συμβαλλόμενο μέρος της συμφωνίας
                  3
               .
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εκάστοτε όργανο. Περιλαμβάνει επίσης κείμενα που δεν έχουν μεν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης
                  4
               .».
            
            
               4.1.2Εφαρμογή στην προκειμένη περίπτωση
            
            
               Το Συμβούλιο του ΔΟΠΑ είναι όργανο που έχει συσταθεί με συμφωνία, συγκεκριμένα με τη σύμβαση για τη Διεθνή Πολιτική Αεροπορία («σύμβαση του Σικάγου»). 
            
            
               Σύμφωνα με το άρθρο 54 της σύμβασης του Σικάγου, το Συμβούλιο του ΔΟΠΑ εκδίδει διεθνή πρότυπα και συνιστώμενες πρακτικές, που έχουν οριστεί ως παραρτήματα της σύμβασης του Σικάγου. Τα εν λόγω διεθνή πρότυπα και συνιστώμενες πρακτικές είναι πράξεις που παράγουν έννομα αποτελέσματα. Ορισμένα έννομα αποτελέσματα των πράξεων αυτών μπορεί να εξαρτώνται από την υποβολή κοινοποιήσεων διαφορών και από τους όρους των εν λόγω κοινοποιήσεων. Επομένως, η λήψη θέσης της Ένωσης όσον αφορά τις εν λόγω κοινοποιήσεις εμπίπτει στο πεδίο εφαρμογής του άρθρου 218 παράγραφος 9 της ΣΛΕΕ. 
            
            
               Οι διαφορές που πρέπει να κοινοποιηθούν, σε απάντηση στην επιστολή AN 11/6.3.21-20/31 του ΔΟΠΑ προς τα κράτη, επηρεάζουν τα έννομα αποτελέσματα που παράγονται από τα πρότυπα που καθορίστηκαν βάσει της σύμβασης του Σικάγου.
            
         
         
            
               Τα εν λόγω έννομα αποτελέσματα εμπίπτουν σε τομέα που καλύπτεται από κανόνες της Ένωσης, και συγκεκριμένα από τον κανονισμό (ΕΕ) αριθ. 2018/1139
                  5
                και τον κανονισμό (ΕΕ) αριθ. 965/2012
                  6
               . Το γεγονός αυτό συνεπάγεται ότι, σύμφωνα με το άρθρο 3 παράγραφος 2 της ΣΛΕΕ, η Ένωση έχει αποκλειστική εξωτερική αρμοδιότητα στο εν λόγω ζήτημα. 
            
            
               Η εγκριθείσα πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
            
            
               Συνεπώς, η διαδικαστική νομική βάση της προτεινόμενης απόφασης είναι το άρθρο 218 παράγραφος 9 της ΣΛΕΕ.
            
            
               4.2.Ουσιαστική νομική βάση
            
            
               4.2.1Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της πράξης που εγκρίθηκε σε σχέση με την οποία λαμβάνεται θέση εξ ονόματος της Ένωσης. Εάν η πράξη που εγκρίθηκε επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνον ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή η κύρια ή πρωτεύουσα συνιστώσα.
            
            
               4.2.2Εφαρμογή στην προκειμένη περίπτωση
            
            
               Ο κύριος στόχος και το περιεχόμενο της πράξης που εγκρίθηκε αφορούν την κοινή πολιτική μεταφορών. 
            
            
               Συνεπώς, η ουσιαστική νομική βάση της προτεινόμενης απόφασης είναι το άρθρο 100 παράγραφος 2 της ΣΛΕΕ. 
            
            
               4.3.Συμπέρασμα
            
            
               Νομική βάση της προτεινόμενης απόφασης του Συμβουλίου αποτελεί το άρθρο 100 παράγραφος 2 της ΣΛΕΕ σε συνδυασμό με το άρθρο 218 παράγραφος 9 αυτής.
            
            
               
            
               2021/0040 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Διεθνούς Οργανισμού Πολιτικής Αεροπορίας όσον αφορά την κοινοποίηση διαφορών ως προς το παράρτημα 6 μέρος ΙΙ της σύμβασης για τη Διεθνή Πολιτική Αεροπορία
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
         
         
            
               (1)Η σύμβαση του Σικάγου για τη Διεθνή Πολιτική Αεροπορία («σύμβαση του Σικάγου»), η οποία ρυθμίζει τις διεθνείς αεροπορικές μεταφορές, άρχισε να ισχύει στις 4 Απριλίου 1947. Με αυτήν ιδρύθηκε ο Διεθνής Οργανισμός Πολιτικής Αεροπορίας (ΔΟΠΑ).
            
            
               (2)Τα κράτη μέλη είναι συμβαλλόμενα κράτη της σύμβασης του Σικάγου και μέλη του ΔΟΠΑ, ενώ η Ένωση έχει την ιδιότητα του παρατηρητή σε ορισμένα όργανα του ΔΟΠΑ. Επτά κράτη μέλη εκπροσωπούνται στο Συμβούλιο του ΔΟΠΑ.
            
            
               (3)Δυνάμει του άρθρου 54 της σύμβασης του Σικάγου, το Συμβούλιο του ΔΟΠΑ δύναται να εκδίδει διεθνή πρότυπα και συνιστώμενες πρακτικές (SARP) και να τις ορίζει ως παραρτήματα της σύμβασης του Σικάγου. 
            
            
               (4)Σύμφωνα με το άρθρο 38 της σύμβασης του Σικάγου, κάθε κράτος το οποίο κρίνει ανέφικτο να συμμορφωθεί, από κάθε άποψη, με οποιοδήποτε ανωτέρω διεθνές πρότυπο ή οποιαδήποτε ανωτέρω διεθνή διαδικασία, ή να εναρμονίσει πλήρως τους οικείους κανονισμούς ή τις οικείες πρακτικές με οποιοδήποτε ανωτέρω διεθνές πρότυπο ή διεθνή διαδικασία, ή κρίνει απαραίτητο να θεσπίσει κανονισμούς ή πρακτικές που διαφέρουν, από οποιαδήποτε άποψη, από τους κανονισμούς ή τις πρακτικές που έχουν θεσπιστεί από διεθνές πρότυπο, κοινοποιεί αμελλητί στον ΔΟΠΑ τις διαφορές μεταξύ της οικείας πρακτικής και αυτής που έχει θεσπιστεί από το διεθνές πρότυπο.
            
            
               (5)Το Συμβούλιο του ΔΟΠΑ, κατά την 219η σύνοδό του, η οποία πραγματοποιήθηκε από τις 2 έως τις 20 Μαρτίου 2020, ενέκρινε σειρά τροποποιήσεων σε πολυάριθμα παραρτήματα της σύμβασης του Σικάγου στους τομείς της ασφάλειας, του περιβάλλοντος και της αεροναυτιλίας, οι οποίες περιελάμβαναν την τροποποίηση 37 του παραρτήματος 6 μέρος ΙΙ. Με την επιστολή AN 11/6.3.21-20/31 του ΔΟΠΑ προς τα κράτη, με την οποία ενημερώνονται τα συμβαλλόμενα κράτη του ΔΟΠΑ σχετικά με την έγκριση της τροποποίησης 37 του παραρτήματος 6 μέρος ΙΙ της σύμβασης του Σικάγου, ζητείται από τα κράτη, σύμφωνα με τις υποχρεώσεις τους βάσει του άρθρου 38 της σύμβασης του Σικάγου, να κοινοποιήσουν στη ΔΟΠΑ τυχόν διαφορές που ενδέχεται να προκύψουν. 
            
            
               (6)Η τροποποίηση 37 του παραρτήματος 6 μέρος II της σύμβασης του Σικάγου, η οποία εγκρίθηκε από το Συμβούλιο του ΔΟΠΑ, εμπίπτει σε τομείς που καλύπτονται από το δίκαιο της Ένωσης και, ως εκ τούτου, εμπίπτει στην αποκλειστική εξωτερική αρμοδιότητα της Ένωσης. Η εν λόγω τροποποίηση εμπίπτει στον τομέα που καλύπτεται από τον κανονισμό (ΕΕ) αριθ. 965/2012
                  7
               . 
            
            
               (7)Στην περίπτωση αυτή, η τροποποίηση  37 οδηγεί σε απόκλιση από τον κανονισμό (ΕΕ) αριθ. 965/2012. Ο εν λόγω κανονισμός δεν περιέχει τους ορισμούς των όρων «προδιαγραφές πτητικών λειτουργιών» και «ειδικές εγκρίσεις». Ωστόσο, οι όροι χρησιμοποιούνται με την ίδια έννοια. Επιπλέον, η τροποποίηση 37 εισήγαγε την απαίτηση ειδικής έγκρισης για ηλεκτρονικές τσάντες πτήσης (EFB) όταν χρησιμοποιούνται σε πτητικές λειτουργίες γενικής αεροπορίας, που συνιστά διαφορά σε σχέση με τον κανονισμό (ΕΕ) αριθ. 965/2012. 
            
            
               (8)Ως εκ τούτου, το άρθρο 38 της σύμβασης του Σικάγου θα απαιτούσε την κοινοποίηση των διαφορών από τα κράτη μέλη της Ένωσης σε απάντηση στην επιστολή AN 11/6.3.21-20/31 του ΔΟΠΑ προς τα κράτη στον τομέα της εναρμόνισης των όρων «εξουσιοδοτήσεις», «αποδοχή» και «εγκρίσεις» (AAA), δηλαδή κοινοποίηση των διαφορών με τα νέα SARP που απορρέουν από την τροποποίηση 37 που εγκρίθηκε κατά την 219η σύνοδο του Συμβουλίου του ΔΟΠΑ όσον αφορά το παράρτημα 6 μέρος ΙΙ της σύμβασης του Σικάγου.
            
            
               (9)Οι διαφορές που πρέπει να κοινοποιηθούν, σε απάντηση στην επιστολή AN 11/6.3.21-20/31 του ΔΟΠΑ προς τα κράτη, επηρεάζουν τα έννομα αποτελέσματα που παράγονται από τα πρότυπα που καθορίστηκαν βάσει της σύμβασης του Σικάγου.
            
            
               (10)Ως εκ τούτου, είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης σε απάντηση στην επιστολή ΑΝ 11/6.3.21-20/31 του ΔΟΠΑ προς τα κράτη, δεδομένου ότι η έγκριση της τροποποίησης 37 του παραρτήματος 6 μέρος II της σύμβασης του Σικάγου, που εκδόθηκε από τον ΔΟΠΑ, μπορεί να επηρεάσει με καθοριστικό τρόπο το περιεχόμενο του δικαίου της Ένωσης, και συγκεκριμένα τον κανονισμό (ΕΕ) αριθ. 965/2012 της Επιτροπής
                  8
               . Η θέση της Ένωσης πρέπει να εκφραστεί από τα κράτη μέλη της Ένωσης, 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης σε απάντηση στην επιστολή AN 11/6.3.21-20/31 προς τα κράτη για την έγκριση της τροποποίησης 37 του παραρτήματος 6 μέρος ΙΙ, που εκδόθηκε από τον Διεθνή Οργανισμό Πολιτικής Αεροπορίας (ΔΟΠΑ), καθορίζεται στο παράρτημα της παρούσας απόφασης. 
            
            
               Άρθρο 2
            
            
               Η θέση που αναφέρεται στο άρθρο 1 εκφράζεται από όλα τα κράτη μέλη της Ένωσης. 
            
            
               Άρθρο 3
            
            
               Η παρούσα απόφαση απευθύνεται στα κράτη μέλη.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Πρόταση COM (2020) 649 της Επιτροπής, για απόφαση του Συμβουλίου, η έγκριση εκκρεμεί στο Συμβούλιο
               
               
                  
                     (2)
                  
                        
                  
                     Κανονισμός (ΕΕ) αριθ. 965/2012 της Επιτροπής, της 5ης Οκτωβρίου 2012, για καθορισμό τεχνικών απαιτήσεων και διοικητικών διαδικασιών όσον αφορά τις πτητικές λειτουργίες δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου
                  
                   (ΕΕ L 296 της 25.10.2012, σ. 1).
               
               
                  
                     (3)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψη 64. 
               
               
                  
                     (4)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64. 
               
               
                  
                     (5)
                  
                        Κανονισμός (ΕΕ) 2018/1139 του Ευρωπαϊκού Κοινοβουλίου και του Συμβουλίου, της 4ης Ιουλίου 2018, για τη θέσπιση κοινών κανόνων στον τομέα της πολιτικής αεροπορίας και την ίδρυση Οργανισμού της Ευρωπαϊκής Ένωσης για την Ασφάλεια της Αεροπορίας, και για την τροποποίηση των κανονισμών (ΕΚ) αριθ. 2111/2005, (ΕΚ) αριθ. 1008/2008, (ΕΕ) αριθ. 996/2010, (ΕΕ) αριθ. 376/2014 και των οδηγιών 2014/30/ΕΕ και 2014/53/ΕΕ του Ευρωπαϊκού Κοινοβουλίου και του Συμβουλίου, καθώς και για την κατάργηση των κανονισμών (ΕΚ) αριθ. 552/2004 και (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου και του κανονισμού (ΕΟΚ) αριθ. 3922/91 του Συμβουλίου (ΕΕ L 212 της 22.8. 2018, σ. 1)
               
               
                  
                     (6)
                  
                        
                  
                     Κανονισμός (ΕΕ) αριθ. 965/2012 της Επιτροπής, της 5ης Οκτωβρίου 2012, για καθορισμό τεχνικών απαιτήσεων και διοικητικών διαδικασιών όσον αφορά τις πτητικές λειτουργίες δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου
                  
                   (ΕΕ L 296 της 25.10.2012, σ. 1).
               
               
                  
                     (7)
                  
                        
                  
                     Κανονισμός (ΕΕ) αριθ. 965/2012 της Επιτροπής, της 5ης Οκτωβρίου 2012, για καθορισμό τεχνικών απαιτήσεων και διοικητικών διαδικασιών όσον αφορά τις πτητικές λειτουργίες δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου
                  
                   (ΕΕ L 296 της 25.10.2012, σ. 1).
               
               
                  
                     (8)
                  
                        
                  
                     Κανονισμός (ΕΕ) αριθ. 965/2012 της Επιτροπής, της 5ης Οκτωβρίου 2012, για καθορισμό τεχνικών απαιτήσεων και διοικητικών διαδικασιών όσον αφορά τις πτητικές λειτουργίες δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου
                  
                   (ΕΕ L 296 της 25.10.2012, σ. 1).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 22.2.2021
            COM(2021) 74 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Διεθνούς Οργανισμού Πολιτικής Αεροπορίας όσoν αφορά την κοινοποίηση διαφορών ως προς το παράρτημα 6 μέρος ΙΙ της σύμβασης για τη Διεθνή Πολιτική Αεροπορία
            
               
         
         
            
               ΠΑΡΑΡΤΗΜΑ
            
            
               Διαφορές που πρέπει να κοινοποιηθούν στον Διεθνή Οργανισμό Πολιτικής Αεροπορίας όσον αφορά την τροποποίηση 37 του παραρτήματος 6 – Λειτουργία αεροσκαφών, μέρος II – Διεθνής Γενική Αεροπορία – Αεροπλάνα της σύμβασης του Σικάγου
            
            
               1.Διαφορές προς κοινοποίηση
            
            
               Το Συμβούλιο ΔΟΠΑ, κατά την 219η σύνοδό του, η οποία πραγματοποιήθηκε από τις 2 έως τις 20 Μαρτίου 2020, ενέκρινε σειρά τροποποιήσεων σε πολυάριθμα παραρτήματα της σύμβασης του Σικάγου στους τομείς της ασφάλειας, του περιβάλλοντος και της αεροναυτιλίας, οι οποίες περιελάμβαναν την τροποποίηση 37 του παραρτήματος 6 μέρος ΙΙ. 
            
            
               Στο πλαίσιο αυτό, λαμβανομένης υπόψη της σχετικής ενωσιακής νομοθεσίας, η διαφορά που αφορά την τροποποίηση 37 του παραρτήματος 6 μέρος II σχετικά με τις λειτουργίες αεροσκαφών στον τομέα της εναρμόνισης των όρων «εξουσιοδοτήσεις», «αποδοχή» και «εγκρίσεις» (AAA) κοινοποιείται στον ΔΟΠΑ ως εξής:
            
            
               2.Λεπτομέρειες σχετικά με τις διαφορές που θα κοινοποιηθούν
            
            
               2.1.Τροποποίηση 37 του παραρτήματος 6 μέρος ΙΙ σχετικά με τις λειτουργίες αεροσκαφών 
            
            
               2.1.1.Περιγραφή
            
            
               Η τροποποίηση 37 του παραρτήματος 6 μέρος II, που αποτελεί αντικείμενο της παρούσας απόφασης, αφορά τον τομέα της εναρμόνισης των όρων «εξουσιοδοτήσεις», «αποδοχή» και «εγκρίσεις» (AAA). 
            
            
               2.1.2.Σχετική ενωσιακή νομοθεσία
            
            
               Κανονισμός (ΕΕ) αριθ. 965/2012 της Επιτροπής
                  1
               
            
            
               2.1.3.Πίνακας διαφορών που θα κοινοποιηθούν για την τροποποίηση 37 του παραρτήματος 6 μέρος ΙΙ στον τομέα της εναρμόνισης των όρων «εξουσιοδοτήσεις», «αποδοχή» και «εγκρίσεις»
            
            
                     
                        Διάταξη παραρτήματος
                     
                  
                  
                     
                        Κατηγορία διαφοράς
                     
                  
                  
                     
                        Λεπτομερής περιγραφή της διαφοράς
                     
                  
                  
                     
                        Παρατηρήσεις
                     
                  
               
                     
                        2.4.17.2.2
                     
                  
                  
                     
                        C 
                     
                  
                  
                     
                        Δεν εφαρμόστηκε.
                     
                  
                  
                     
                        Ο EASA θα αναλύσει την ενδεχόμενη ενσωμάτωση των σχετικών κανόνων σε πράξη της Ευρωπαϊκής Ένωσης (φάκελος RMT.0392) και θα υποβάλει έκθεση στην Επιτροπή.
                     
                  
               
                     
                        2.4.17.2.3
                     
                  
                  
                     
                        C
                     
                  
                  
                     
                        Δεν εφαρμόστηκε
                     
                  
                  
                     
                        Ο EASA θα αναλύσει την ενδεχόμενη ενσωμάτωση των σχετικών κανόνων σε πράξη της Ευρωπαϊκής Ένωσης (φάκελος RMT.0392) και θα υποβάλει έκθεση στην Επιτροπή.
                     
                  
               
         
         
            
                  
                     (1)
                   ΕΕ L 296 της 25.10.2012, σ. 1.